b'\n_START_ARTICLE_\n\xc5\xa0portno dru\xc5\xa1tvo Berkovci\n_START_SECTION_\nZgodovina\n_START_PARAGRAPH_\nSkupina krajanov je \xc5\xbee kar nekaj \xc4\x8dasa aktivno sodelovala na razli\xc4\x8dnih \xc5\xa1portnih podro\xc4\x8djih na lokalni ravni. Na njihovo pobudo, se je 3. aprila 2004, v prostorih gasilskega doma Berkovci, z namenom organiziranega delovanja na podro\xc4\x8dju \xc5\xa1porta, ustanovilo \xc5\xa0portno dru\xc5\xa1tvo Berkovci. Na za\xc4\x8detku je bil najve\xc4\x8dji poudarek na sekciji malega nogometa na travi. S \xc4\x8dasom pa so \xc4\x8dlani za\xc4\x8deli delovati \xc5\xa1e v sekcijah pikada, namiznega tenisa in teka. _NEWLINE_Na zemlji\xc5\xa1\xc4\x8du na koncu vasi je dru\xc5\xa1tvo za\xc4\x8delo graditi in urejati \xc5\xa1portno rekreacijski center, ki ga je uradno otvorilo 20.avgusta 2006.\n_START_SECTION_\nMali nogomet na travi\n_START_PARAGRAPH_\nEkipa \xc5\xbee od za\xc4\x8detka ustanovitve tekmuje v medob\xc4\x8dinski ligi malega nogometa Kri\xc5\xbeevci. Sodeluje v zimski ligi na odboj 3na3, ter se udele\xc5\xbeuje razli\xc4\x8dnih nogometnih turnirjev.'